Γειά σας. Είμαι 15 ετών κορίτσι  και πάω Τρίτη γυμνασίου. Σήμερα πηρα το πρώτο μου άρωμα. Το ξερω άργησα λίγο... Θέλω να ρωτήσω πόσο θα πρέπει να βάζω στο σχολείο,ωστε όταν μπαίνω στην τάξη πχ να μην μυρίζει παντού, αλλά όταν με πλησιάζει κάποιος να το μυρίζει έστω ελάχιστα. Μου είπε η μητέρα μου στο σχολείο να βάζω λίγο, δλδ μόνο στους καρπούς. Αν βάζω μόνο στους καρπούς θα μυρίζει καθόλου ή μπα.  

Υ:το συγκεκριμένο άρωμα είναι πολύ ελαφρύ  
Πόσο άρωμα να βάζω

 Μπορείς να βάζεις και στον λαιμό (πλάγια ή πίσω, αυχένα δηλαδή), πέρα από τους καρπούς!  

Γενικότερα, μπορείς στα παρακάτω σημεία, τα οποία θερμαίνονται πιο γρήγορα, και έτσι απελευθερώνουν το άρωμα:  

![](/uploads/apantiseis_images/159_7.jpg)  

*(έχω επισυνάψει και άλλη μία, που δείχνει και για τους άντρες)*  

1-2 ψεκασμοί είναι εντάξει, ανάλογα και το πόσο βαρύ/ελαφρύ είναι το άρωμα. Εφόσον το δικό σου είναι πολύ ελαφρύ, τότε μπορείς και με 2 (αν και για την χρήση που το θες (σχολείο) νομίζω δεν χρειάζεται τόσο).  

  

Για μένα, αυτό που μπορείς να κάνεις για να ξέρεις ακριβώς αν είναι εντάξει, είναι να δοκιμάσεις αρχικά με 1 ψεκασμό, και όταν θα πας στο σχολείο ρώτησε τις φίλες σου να σου πουν αν και πόσο μυρίζουν το άρωμα, οπότε κρίνεις με βάση αυτό που θα σου πουν! Αν σου πουν ότι δεν μυρίζει και τόσο, την επόμενη κάνε 2 ψεκασμούς, και ξανά ρώτησε τες να σου πουν αν με τους 2 μυρίζει εντάξει ή πολύ έντονα ![:)](/static_img/icons/emoticons/xamog.gif)  

Γενικά δεν θες να σε πνίγει η μυρωδιά, οπότε κάνε δοκιμές μέχρι να πετύχεις το κατάλληλο αποτέλεσμα!  

Αν δεις ότι δεν έχει μεγάλη διάρκεια, μπορείς να πάρεις ένα μπουκαλάκι μαζί σου, και να επαναλάβεις έναν ψεκασμό μετά από 4-5 ώρες.. (αλλά στην τελική σχολείο είσαι οπότε δεν υπάρχει και τόσος λόγος)  

  

Tip: Όταν κάνεις ζεστό μπάνιο, ανοίγουν οι πόροι του δέρματος, οπότε απορροφάται καλύτερα το άρωμα, και καλύτερη απορρόφηση σημαίνει μεγαλύτερη διάρκεια! (φυσικά, χρησιμοποίησε σαπούνι που να μην έχει δικό του άρωμα, ώστε να μην υπάρξει "σύγκρουση" μεταξύ του σαπουνιού και του αρώματος σου)  

(Επίσης, αν το βάλεις τότε, δηλαδή μετά το μπάνιο, στέγνωσε καλά το δέρμα προτού βάλεις το άρωμα)  

  

Σαν απόσταση μεταξύ αρώματος και δέρματος, υπολόγισε να απέχει ~15 εκατοστά. Αν δεις ότι το δέρμα σου μουσκεύει, τότε το κρατάς πολύ κοντά. Επίσης, μην τρίψεις σε εκείνο το σημείο, άφησε το να στεγνώσει μόνο του!  

Α, και μην το βάλεις επάνω στα ρούχα γιατί μπορεί να αφήσει λεκέ/στάμπα και θα φαίνεται άσχημο (και επίσης θα βγαίνει δύσκολα και ο λεκές)!
 
 
![](/uploads/apantiseis_images/159_8.jpg)


